Jacques Cartier
Store norske leksikon,Geografi,Oppdagelsesreiser
Jacques Cartier var en fransk oppdagelsesreisende. Han foretok i 1534 en ferd til Nord-Amerika for å undersøke fiskebankene ved Newfoundland, og oppdaget da munningen av St. Lawrence. Han mente her å ha funnet en passasje til Kina, og på en ny reise i 1535 fant han Anticosti-øya og seilte oppover St. Lawrence til irokeser-byen Hochelaga, som han kalte Mont Royal (Montreal). Her overvintret han og kom i 1536 tilbake til Frankrike.
I 1541 ledet han sammen med Jean-François Roberval et fransk kolonisasjonsforsøk i Canada og anla fortet ved Québec, men eksperimentet slo feil, og i 1544 hentet Cartier Roberval og de gjenlevende av nybyggerne. Cartier trodde at han fant verdifulle mineraler i Nord-Amerika, men dette viste seg å være feil. Hans reiser er første gang beskrevet i Discours du voyage fait par J. C. aux terres neuves de Canada (1598). Les mer i Store norske leksikon oppdagelsesreiser Nord-Amerikas historie Canadas historie kolonialisme